**Дзмітрый Юсаў** (нар. 11 мая 1993, Мелітопаль) — украінскі футбаліст, нападнік харкаўскага «Металіста 1925».

Клубная кар’ера
---------------

Нарадзіўся ў Мелітопалі. У 12-гадовым узросце пераехаў у Запарожжа, дзе пачаў займацца ў футбольнай акадэміі  «Металурга». Пасля завяршэння навучання застаўся ў структуры «металургаў». Гуляў у другой камандзе і ў дублі. У Прэм’ер-лізе дэбютаваў 4 мая 2013 года ў гульні супраць «Ворсклы», замяніўшы на 64-й хвіліне Ігара Карацецкага. З вясны 2014 года рэгулярна з’яўляўся ў складзе першай каманды «Металурга». У снежні 2015 года пакінуў клуб у сувязі з працэсам яго ліквідацыі і заняўся пошукам новай каманды, паралельна з аднаўленнем пасля атрыманай у лістападзе траўмы.

У сакавіку 2016 года разам з яшчэ адным украінцам Аляксандрам Насонавым заключыў гадавы кантракт з беларускім «Гранітам». У першай палове сезона згуляў за «Граніт» у 10 матчах, у якіх адзначыўся голам і двумя галявымі перадачамі. У пачатку ліпеня 2016 года разарваў кантракт з мікашэвіцкім клубам.

У жніўні 2016 года стаў іграком кішынёўскай «Дачыі», аднак ужо ў снежні таго ж года пакінуў яе. У лютым 2017 года прыбыў на прагляд у беларускі клуб «Слуцк» і неўзабаве падпісаў кантракт. Выдатна пачаў сезон, калі дапамог «Слуцку» прайсці ў паўфінал Кубка Беларусі, у сакавіку і красавіку забіў 4 галы за слуцкі клуб. Аднак, пасля з-за траўмы доўгі час не з’яўляўся на полі, толькі ў жніўні зноў замацаваўся ў аснове случан. У лістападзе 2017 года разарваў кантракт са «Слуцкам».

У студзені 2018 года пасля прагляду падпісаў двухгадовы кантракт з жодзінскім «Тарпеда-БелАЗ». У жодзінскай камандзе трывала з’яўляўся ў асноўным складзе, пераважна выхадзіў на замену. У ліпені 2020 года па пагадненні бакоў разарваў пагадненне з жодзінцамі і неўзабаве стаў іграком «Іслачы» дзе замацаваўся ў стартавым складзе.

У пачатку 2021 года праходзіў прагляд у казахстанскім «Таразе», але не падышоў і ў лютым падоўжыў кантракт з «Іслаччу». У ліпені 2021 года перайшоў у барысаўскі БАТЭ, дзе чаргаваў выхады ў стартавым складзе і на замену. У снежні 2021 года па заканчэнні кантракта пакінуў БАТЭ.

У студзені 2022 адправіўся на турэцкі збор разам з адэскім «Чарнаморцам» і неўзабаве падпісаў кантракт з клубам. У ліпені 2023 года перайшоў у харкаўскі «Металіст 1925».

Міжнародная кар’ера
-------------------

У 2014 годзе выступаў моладзевую зборную Украіны. 21 мая 2014 года ў матчы з Малдовай адзначыўся дублем.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2021

Заўвагі
-------

1. ↑  Dmytro Yusov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  выгрузка даных Freebase — Google.<a href='https://wikidata.org/wiki/Track:Q95'></a><a href='https://wikidata.org/wiki/Track:Q648625'></a><a href='https://wikidata.org/wiki/Track:Q15241312'></a><a href='https://wikidata.org/wiki/Track:Q1453477'></a>
3. ↑  *Денис Дроздовский*. Юсов: «15 минут — и мениска нет» (руск.).  *SportArena.com* (25 снежня 2015). Праверана 25 снежня 2015.
4. ↑  Украинские защитники Насонов и Юсов подписали контракты с "Гранитом"
5. ↑  Дмитрий Юсов расторг контракт с "Гранитом"
6. ↑  Экс-хавбек "Гранита" перешел в "Дачию"
7. ↑  Юсов покинув Дачію
8. ↑  Дмитрий Юсов подписал контракт со "Слуцком"
9. ↑  Былина, Сафонов, Щегрикович, Гуренко, Коне и Юсов покидают «Слуцк»
10. ↑  Дмитрий Юсов стал игроком "Торпедо-БелАЗ"
11. ↑  Юсов покинул "Торпедо-БелАЗ"
12. ↑  Дмитрий Юсов перешел в "Ислочь"
13. ↑  Юсов продлил контракт с "Ислочью"
14. ↑  Дмитрий Юсов перешел в БАТЭ
15. ↑  Дмитрий Юсов покинул БАТЭ
16. ↑  Экс-форвард БАТЭ Юсов подписал контракт с "Черноморцем"

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол · УАФ · УПЛ |